stanford-oval/wikipedia huggingface dataset:
ปอยเปต
ประชากร

| ปี | ประชากร | ±% |
| --- | --- | --- |
|  2541  | 43,366 | —     |
|  2551  | 89,549 | +106.5% |
|  2562  | 98,934 | +10.5% |

ประชากรในปอยเปตมีจำนวนเพิ่มขึ้นอย่างมีนัยสำคัญ จากการสำรวจสำมะโนครัวประชากรในปอยเปตเมื่อ พ.ศ. 2541 พบว่ามีประชากรจำนวน 43,366 คน ครั้นการสำรวจสำมะโนครัวประชากรใน พ.ศ. 2551 พบว่ามีประชากรจำนวน 89,549 คน และการสำรวจสำมะโนครัวประชากรใน พ.ศ. 2562 พบว่ามีประชากรจำนวน 98,934 คน นับว่าเป็นเมืองที่มีประชากรมากที่สุดอันดับที่ห้าของประเทศกัมพูชา ซึ่งเป็นการอพยพของประชากรจากแถบพื้นที่ข้างเคียง เพื่อมาหางานทำในปอยเปตที่มีรายได้มั่นคงกว่าเดิม แรงงานจำนวนไม่น้อยในปอยเปตสามารถสื่อสารด้วยภาษาไทยได้ อีกทั้งยังมีร้านอาหารไทยเปิดให้บริการอยู่มาก นอกจากชาวเขมรแล้ว ยังมีชุมชนชาวจีนและไทยอาศัยอยู่จำนวนหนึ่ง
มีแรงงานจากปอยเปตราว 5,000 คน ข้ามไปทำงานในฝั่งไทยเป็นประจำทุกวัน ทั้งยังมีเยาวชนชาวเขมรจากปอยเปตจำนวนไม่น้อยเดินทางข้ามพรมแดนไปเรียนโรงเรียนรัฐในประเทศไทย เพราะโรงเรียนไทยมีการสอนภาษาไทย และภาษาอังกฤษ และเยาวชนเขมรอีกจำนวนหนึ่งอาศัยอยู่กับพ่อแม่ซึ่งทำงานอยู่ในฝั่งไทย แต่เดินทางกลับเข้าไปเรียนหนังสือที่โรงเรียนในฝั่งปอยเปต
บางกอกโพสต์ อ้างรายงานของ เคียวโดนิวส์ ซึ่งประมาณการว่า ใน พ.ศ. 2562 มีชาวจีนอาศัยอยู่ในปอยเปตราว 8,000–10,000 คน โดยมีแหล่งอาศัยสำคัญที่อาคารมิ้งจูใกล้ชุมชนแออัดย่านวัดสระตาด นอกจากนี้ยังมีชาวอินโดนีเซียอพยพเข้าไปทำงานกาสิโนและทำหน้าที่ดูแลระบบพนันออนไลน์จำนวนมาก ร้านอาหารและแผงขายอาหารอินโดนีเซียมีให้เห็นได้ทั่วไปในปอยเปต
นอกจากนี้ยังมีชุมชนชาวไทยที่ปักหลักเล่นการพนันในปอยเปตจนสิ้นเนื้อประดาตัว ไม่กลับเข้าฝั่งไทยเพราะปัญหาหนี้สิน จำต้องอาศัยใช้ชีวิตวนเวียนอยู่รอบ ๆ กาสิโน พักอาศัยในห้องเช่าขนาดเล็กที่มีราคาเยาแออัดกันหลายคน มีลักษณะคล้ายสลัม ภายในซอยเจ้าพระยาใกล้วงเวียนปอยเปต มีคนไทยอาศัยอยู่อย่างแออัดในนั้นราว 20 คน และที่พักอีกรูปแบบเรียกว่า "บ้านทรายทอง" ซึ่งเปรียบเปรยว่ามีเพียงกระเป๋าใบเดียวพร้อมเงินไม่ถึงหนึ่งร้อยบาทก็สามารถเข้าพักอาศัยได้ มีลักษณะเป็นห้องโถงนอนรวมแยกชายและหญิง พวกเขาเลี้ยงตัวด้วยการเล่นพนันหรือรับเงินทิปเล็ก ๆ น้อย ๆ ให้พอเป็นค่าอาหารอยู่ไปวัน ๆ ด้วยความเต็มใจ จึงถูกเรียกว่า "ผีข้างบ่อน" ใน พ.ศ. 2561 ไทยรัฐออนไลน์ ให้ข้อมูลว่า พบคนไทยที่ใช้ชีวิตเป็น "ผีข้างบ่อน" ไม่ถึง 100 คน ก่อความเดือดร้อนรำคาญแก่เจ้าของบ่อน และหลบหนีเข้าเมืองอย่างผิดกฎหมาย เพราะไม่มีหนังสือเดินทาง ต่อมา พ.ศ. 2567 ไทยพีบีเอส ให้ข้อมูลว่ามีผีข้างบ่อนจำนวนเพิ่มขึ้นถึง 500 คน
การขนส่ง > ถนน

ปอยเปตมีทางหลวงหมายเลข 5 เชื่อมการเดินทางไปยังกรุงพนมเปญ เมืองหลวงของประเทศ ซึ่งอยู่ห่างออกไปราว 400 กิโลเมตร ทางทิศตะวันออกเฉียงใต้ ถนนสายนี้พาดผ่านพนมเปญ จังหวัดกันดาล จังหวัดโพธิสัตว์ จังหวัดพระตะบอง และจังหวัดบันทายมีชัย อีกทั้งยังเชื่อมต่อการเดินทางไปยังประเทศไทยบริเวณด่านพรมแดนบ้านคลองลึก อำเภออรัญประเทศ จังหวัดสระแก้ว
ต่อมาใน พ.ศ. 2559 มีการก่อสร้างถนนและสะพานเชื่อมพรมแดนที่บ้านหนองเอี่ยน ตำบลท่าข้าม อำเภออรัญประเทศ จังหวัดสระแก้ว กับบ้านสตึงบท เทศบาลปอยเปต จังหวัดบันทายมีชัย เพื่อลดความแออัดของด้านพรมแดนบ้านคลองลึก สร้างแล้วเสร็จเมื่อวันที่ 22 เมษายน พ.ศ. 2562 โดยประยุทธ์ จันทร์โอชา นายกรัฐมนตรีไทย และฮุน เซน นายกรัฐมนตรีกัมพูชา ร่วมเป็นประธานในพิธีเปิด
มีการเดินรถประจำทางระหว่างประเทศไทยกับกัมพูชา จำนวนสองเส้นทาง ได้แก่
กรุงเทพฯ–อรัญประเทศ–ปอยเปต–พระตะบอง–พนมเปญ
กรุงเทพฯ–อรัญประเทศ–ปอยเปต–เสียมราฐ
มกราคม พ.ศ. 2567 รัฐบาลกัมพูชามีแนวคิดที่จะสร้างทางด่วนจากพนมเปญ–ปอยเปต ระยะทาง 420 กิโลเมตร เพื่ออำนวยความสะดวกด้านการค้ากับชายแดนไทยเป็นสำคัญ
การขนส่ง > ทางราง

บทความหลัก: ทางรถไฟสายอรัญประเทศ–ปอยเปต
ในช่วงสงครามโลกครั้งที่สอง ประเทศไทยได้รับดินแดนเขมรส่วนในกลับคืนมา ประกอบด้วย จังหวัดพระตะบอง จังหวัดพิบูลสงคราม และจังหวัดนครจัมปาศักดิ์ ทหารญี่ปุ่นมีส่วนช่วยในการบุกเบิกเส้นทางรถไฟจากสถานีรถไฟอรัญประเทศเชื่อมกับสถานีรถไฟสวายโดนแก้ว นำไปสู่การเวนคืนที่ดินเพื่อสร้างทางรถไฟสายอรัญญประเทศ–มงคลบุรี ใน พ.ศ. 2485-2487 กรมรถไฟเคยเปิดการเดินรถโดยสารและรถสินค้าจากสถานีรถไฟกรุงเทพ ไปยังสถานีรถไฟพระตะบอง ใช้เวลาเดินรถนานถึง 15 ชั่วโมง กระทั่งสิ้นสุดสงครามโลกครั้งที่สอง ประเทศไทยได้คืนดินแดนกลับไปสู่การปกครองของอินโดจีนของฝรั่งเศสใน พ.ศ. 2489 เส้นทางรถไฟเส้นนี้จึงตกเป็นของฝรั่งเศสไปโดยปริยาย และกลายเป็นส่วนหนึ่งของทางรถไฟสายตะวันตก (พนมเปญ–ปอยเปต) เชื่อมต่อกับกรุงพนมเปญ โดยพาดผ่านจังหวัดกันดาล จังหวัดโพธิสัตว์ จังหวัดพระตะบอง และจังหวัดบันทายมีชัย มีระยะทาง 385 กิโลเมตร
ใน พ.ศ. 2491 หัวรถจักรและตู้ใหญ่ของไทยไหลข้ามพรมแดนไปชนรถไฟฝรั่งเศสตกรางไปเสียหกตู้ จำต้องชำระเงินค่าเสียหายแก่ฝรั่งเศสเป็นจำนวนมาก ทางการไทยจึงรื้อรางที่เชื่อมระหว่างอรัญประเทศกับปอยเปตออกเสีย เพื่อมิให้เกิดเหตุซ้ำสอง กระทั่งประเทศกัมพูชาได้รับเอกราชจึงกลับมาเปิดการเดินรถอีกครั้งใน พ.ศ. 2498 แต่ด้วยความสัมพันธ์ระหว่างประเทศที่มักเกิดเหตุกระทบกระทั่งกันอยู่เนือง ๆ จึงให้ยุติการเดินรถไฟระหว่างประเทศบ่อยครั้ง มีการเดินรถระหว่างกันครั้งสุดท้ายใน พ.ศ. 2517 เส้นทางรถไฟในฝั่งกัมพูชาก็ถูกทิ้งร้าง และมีประชาชนบุกรุก รางรถไฟ หมอนไม้ รวมไปถึงน็อต ล้วนถูกรื้อออกไปใช้ประโยชน์อย่างอื่น
ในเวลาต่อมา รัฐบาลกัมพูชามีการบูรณะเส้นทางรถไฟระหว่างศรีโสภณ–ปอยเปตขึ้นใหม่ โดยได้เตรียมข้อตกลงให้บริษัทจากประเทศออสเตรเลียดำเนินการก่อสร้างใน พ.ศ. 2552 กระทั่งเดือนเมษายน พ.ศ. 2561 กัมพูชาบูรณะเส้นทางรถไฟสำเร็จส่วนหนึ่งแล้ว คือเส้นทางระหว่างสถานีรถไฟปอยเปต ถึงสถานีรถไฟศรีโสภณ โดยมีแผนว่าจะเปิดการเดินรถระหว่างสถานีรถไฟปอยเปต ถึงสถานีรถไฟพระตะบองในเดือนเมษายน และวางแผนจะเปิดการเดินรถระหว่างสถานีรถไฟพระตะบอง ถึงสถานีรถไฟพนมเปญในเดือนกรกฎาคมปีเดียวกัน โดยปัจจุบันรถไฟกัมพูชาวิ่งให้บริการด้วยความเร็วเพียง 30-40 กิโลเมตรต่อชั่วโมงเท่านั้น
ส่วนในฝั่งประเทศไทยเองก็เริ่มมีการบูรณะเส้นทางรถไฟระหว่างสองประเทศขึ้นใหม่ ขณะที่ฝั่งปอยเปต ทางรถไฟจากสะพานคลองลึกถึงสถานีรถไฟปอยเปตถูกบุกรุกด้วยกาสิโนและโรงแรมขนาดใหญ่ ต้องมีการสร้างทางรถไฟลงพื้นคอนกรีต สร้างรางวิ่งผ่านใต้อาคารกาสิโนและโรงแรมแทน สร้างทางรถไฟตัดผ่านวงเวียนรถไฟที่คราคร่ำด้วยวดยาน ทั้งยังต้องฟื้นฟูย่านสถานีรถไฟปอยเปตที่ถูกคนไร้บ้านบุกรุกขึ้นใหม่ จนกระทั่งเปิดการเดินรถข้ามพรมแดนครั้งแรกใน พ.ศ. 2562 อย่างไรก็ตามจนถึงทุกวันนี้ ยังไม่มีการเดินรถไฟโดยสารข้ามประเทศแต่ประการใด
ต่อมาวันที่ 22 ธันวาคม พ.ศ. 2565 ฮุน เซน นายกรัฐมนตรีกัมพูชา กล่าวว่ารัฐบาลได้ทำการศึกษาเรื่องการสร้างทางรถไฟความเร็วสูง เพื่อเชื่อมโยงพนมเปญกับจังหวัดพระสีหนุ และเชื่อมกับชายแดนของประเทศไทย
ปัญหา > เส้นเขตแดนและพื้นที่พิพาท

ประเทศไทยและประเทศกัมพูชามีปัญหาเส้นเขตแดนที่ไม่ชัดเจน เพราะทั้งสองประเทศถือแผนที่แนบท้ายสัญญาปักปันเขตแดนคนละฉบับ เพราะประเทศไทยถือแผนที่มาตราส่วน 1:50,000 ระวาง L7017 ขณะที่ประเทศกัมพูชาถือแผนที่มาตราส่วน 1:200,000 และบางจุดใช้แผนที่มาตราส่วน 1:50,000 ระวาง L7016 หากพื้นที่ใดไม่ชัดเจนทางกัมพูชาจะอ้างสิทธิเหนือดินแดน รวมทั้งมีการดัดแปลงสภาพแวดล้อมบริเวณแนวชายแดน เฉพาะจังหวัดสระแก้วซึ่งตรงกับพื้นที่ฉนวนไทย พบการอ้างสิทธิเหนือดินแดนโดยฝ่ายกัมพูชาถึง 8 พื้นที่ หรือประมาณ 13,337 ไร่ โดยมีการทำลายหรือย้ายหลักเขตแดน บ้างก็ส่งชาวเขมรไปจัดตั้งเป็นหมู่บ้านในพื้นที่ที่ชาวไทยในท้องถิ่นมีเอกสารสิทธิ์ถือครองอยู่ และรัฐบาลไทยก็ไม่มีการผลักดันชาวเขมรที่รุกล้ำออกไป
ในพื้นที่ของปอยเปต เคยมีการถมตลิ่งคลองพรหมโหดเพื่อสร้างกาสิโน ซึ่งเป็นพรมแดนธรรมชาติของสองประเทศ อันเป็นการละเมิดข้อตกลงว่าด้วยการห้ามสร้างสิ่งปลูกสร้างถาวรบริเวณชายแดนระยะ 30 เมตร จนกว่าการปักปันเขตแดนจะแล้วเสร็จ ซึ่งตั้งแต่ พ.ศ. 2543 เป็นต้นมา พบว่ามีกาสิโนไม่ต่ำกว่า 9 แห่ง มีการกระทำอันส่งผลกระทบต่อแนวคลอง จนทำให้แนวคลองอันเป็นเส้นเขตแดนของสองประเทศเปลี่ยนหลายครั้ง มีเพียงกรณีกาสิโนปรินเซสคราวน์ ของกก อาน เศรษฐีชาวกัมพูชาและที่ปรึกษาของฮุน เซน ที่หน่วยงานของเทศบาลปอยเปต และทหารไทยประท้วงการก่อสร้างดังกล่าว เพราะเป็นการละเมิดข้อตกลง ที่สุดแล้ว กก อานจึงหยุดการก่อสร้าง และโกยดินที่ถมคลองกลับขึ้นมาดังเดิม
ปัญหา > ปัญหามลภาวะ

ปอยเปตประสบปัญหามลพิษอันเกิดจากขยะซึ่งไม่ได้รับการจำกัดอย่างถูกต้อง ทำให้ปอยเปตเต็มไปด้วยขยะ และชาวเขมรบางส่วนนำขยะในชุมชนจำนวนมหาศาลมาทิ้งลงคลองพรหมโหด ซึ่งเป็นเส้นเขตแดนระหว่างไทยและกัมพูชา ทำให้คลองที่เคยอุดมสมบูรณ์เกิดมลพิษ และส่งกลิ่นเหม็น ส่วนในฝั่งอำเภออรัญประเทศ จังหวัดสระแก้วเอง ก็มีบ่อขยะใกล้กับคลองพรหมโหดเช่นกัน และบ่อขยะแห่งนี้เคยเกิดเหตุไฟไหม้ จนส่งผลกระทบแก่ปอยเปต เพราะลมพัดพากลุ่มควันลอยเข้าไปยังฝั่งกัมพูชา
อย่างไรก็ตาม มีชาวไทยเข้าไปทำธุรกิจรับซื้อขยะพลาสติกในปอยเปต โดยนำขยะที่ได้ไปทำความสะอาด ก่อนนำไปขายกับโรงงานรีไซเคิลพลาสติกในประเทศไทย สร้างรายได้ให้กับชาวไทยและชาวเขมร
ปัญหา > เหตุอัคคีภัยกาสิโนและโรงแรมแกรนด์ไดมอนด์ซิตี

เมื่อเวลา 23.00-24.00 น. ของวันที่ 28 ธันวาคม 2565 ได้เกิดเหตุไฟไหม้ภายในชั้นสี่ของกาสิโนและโรงแรมแกรนด์ไดมอนด์ซิตี ซึ่งเป็นอาคารสูง 17 ชั้น ใกล้ด่านพรมแดนบ้านคลองลึก ภายในมีผู้ติดค้างอยู่จำนวนหนึ่ง ซึ่งเจ้าหน้าที่และรถดับเพลิงของกัมพูชาไม่สามารถควบคุมเพลิงไว้ได้ กระทั่งในเวลา 02.00 น. ของวันที่ 29 ธันวาคม 2565 เจ้าหน้าที่กัมพูชาจึงขอรับการสนับสนุนรถดับเพลิงและหน่วยกู้ภัยจากประเทศไทย โดยได้ช่วยเหลือพนักงานและนักพนันชาวไทยที่บาดเจ็บ นำส่งข้ามพรมแดนไปรักษาตัวยังโรงพยาบาลสมเด็จพระยุพราช สระแก้ว โรงพยาบาลอรัญประเทศ โรงพยาบาลวัฒนานคร โรงพยาบาลโคกสูง และโรงพยาบาลเกษมราษฎร์ อรัญประเทศ จากนั้นเพลิงได้ลุกลามไปยังกาสิโนฮอลิเดย์ซึ่งอยู่ใกล้กัน เวลา 09.40 น. เจ้าหน้าที่สามารถควบคุมเพลิงไว้ได้ และคาดว่าต้นเพลิงอยู่ภายในครัวประกอบอาหาร
ไทยพีบีเอส และ ทีเอ็นเอ็น รายงานว่า วันที่ 30 ธันวาคม พ.ศ. 2565 พบผู้เสียชีวิต 27 ศพ บาดเจ็บ 112 ราย ซึ่งส่วนใหญ่เป็นคนไทย ร่างของผู้เสียชีวิตบางส่วนนำไปตั้งไว้ที่วัดสระตาด แขวงพซาร์ก็อณฎาล เทศบาลปอยเปต เพื่อรอพิสูจน์อัตลักษณ์ หรือรอญาติมารับศพ
ครั้นเมื่อมีการรื้อถอนตัวอาคารกาสิโนและโรงแรมดังกล่าว ทางการกัมพูชาได้ทำการรื้อถอน และขอคณะวิศวกรจากประเทศไทยช่วยประเมินโครงสร้างอาคารที่ถูกเพลิงไหม้ว่ายังคงแข็งแรงหรือควรรื้อถอน
ปัญหา > อาชญากรรม

ในปอยเปตมีเหตุฉกชิงวิ่งราวอยู่บ่อยครั้ง โดยเฉพาะชาวไทยที่ทำงานอยู่ในปอยเปต และเจ้าหน้าที่ของรัฐมักเพิกเฉยต่อสิ่งที่เกิดขึ้น หากต้องการแจ้งความจะต้องจ่ายเงินแก่เจ้าหน้าที่ราว 2,000 บาท แต่เจ้าหน้าที่ไม่เคยจับกุมผู้ก่อคดีได้เลย ซ้ำร้ายผู้ก่อคดียังทรัพย์สินที่ได้จากการลักขโมยมาวางขายอย่างเปิดเผย หากเจ้าทุกข์ต้องการทรัพย์สินนั้นคืน จะต้องใช้เงินจ่ายแก่ทางร้านที่รับของโจร
ในวัฒนธรรมร่วมสมัย

13 กันยายน พ.ศ. 2565 มีการเผยแพร่คลิปวิดีโอหญิงคนหนึ่งสั่งซื้อสินค้าผ่านแอพลิเคชัน แต่กลับไม่ชำระเงินแก่ไรเดอร์ ซ้ำยังสาปสรรไรเดอร์ไว้ว่า "คุกเข่าแล้วกราบค่ะ แล้วให้พิซซาเราฟรีเดี๋ยวนี้ ตกอเวจีปอยเปตแสนล้านภพแสนล้านชาติชั่วนิรันดร์เดี๋ยวนี้ค่ะ ห้ามแตะตัวผู้เป็นเจ้านะคะ สองแสนล้านภพสองแสนล้านชาติเดี๋ยวนี้ยืนนิ่ง ๆ พยายามเข้านะคะ สามแสนล้านภพสามแสนล้านชาติในนรกอเวจีปอยเปตเดี๋ยวนี้ค่ะ สี่แสนล้านภพสี่แสนล้านชาติในนรกอเวจีปอยเปตเดี๋ยวนี้ค่ะ ช่วยตัวเองหน่อยสิคะ เดินออกประตูไปค่ะ 760 บาท เสียไม่ได้เหรอคะ เหรอคะ เหรอคะ เหรอคะ เหรอคะ ห้าแสนล้านภพห้าแสนล้านชาติในนรกอเวจีปอยเปตเดี๋ยวนี้ค่ะ เดี๋ยวนี้ค่ะ" หลังคลิปวิดีโอดังกล่าวเผยแพร่ วลี "ขอให้ตกอเวจีปอยเปต" กลายเป็นไวรัลอย่างรวดเร็ว
ช่วงต้น พ.ศ. 2568 มีศัพท์สแลงในกลุ่มชาวไทยที่เกี่ยวข้องกับอาชญากรรมที่เกิดจากแก๊งคอลเซนเตอร์ซึ่งกระทำอยู่ในเมืองปอยเปตหรือนอกเมืองปอยเปต คือ "ตำรวจปอยเปต" และ "กองร้อยปอยเปต" หมายถึง ตำรวจปลอม หรือกลุ่มคนแต่งกายคล้ายตำรวจ แล้วทำการวิดีโอคอลเพื่อหลอกลวงเงินทำให้ประชาชนได้รับความเสียหาย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปอยเปต
13°39′N 102°34′E﻿ / ﻿13.650°N 102.567°E﻿ / 13.650; 102.567
เยาวชนในปอยเปตร่วมกิจกรรมขององค์กรในศาสนาคริสต์
ด่านตรวจคนเข้าเมืองขาออก ใกล้กับกาสิโนและโรงแรมแกรนด์ไดมอนด์ซิตี
แรงงานชาวเขมรบริเวณเขตแดนไทย-กัมพูชา
เส้นทางระหว่างปอยเปตถึงศรีโสภณ พ.ศ. 2553
สถานีรถไฟปอยเปตก่อนการบูรณะ พ.ศ. 2555
สะพานคลองลึกข้ามคลองพรหมโหด พ.ศ. 2559 หลังการบูรณะ เมื่อมองจากฝั่งปอยเปต
คลองพรหมโหด แนวเขตแดนธรรมชาติระหว่างไทยและกัมพูชา
เบื้องหน้าคือกาสิโนและโรงแรมแกรนด์ไดมอนด์ซิตี ถูกเพลิงไหม้เมื่อ พ.ศ. 2565
สวิตช์รัก สลับร่าง

| สวิตช์รัก สลับร่าง |
| --- | --- |

ฮันกึล: 브랜딩 인 성수동
ฮันจา: 브랜딩 인 聖水洞
ความหมายตามตัวอักษร: Branding in Seongsu-dong
อาร์อาร์: Beuraending in seongsudong 
เอ็มอาร์: Pŭraending in sŏngsudong 
 
แนว: ระทึกขวัญโรแมนติก
สร้างโดย: ชเว ซอน-มี
พัฒนาโดย: Studio X+U
บทประพันธ์: ชเว ซอน-มี จอง ซอน-ยอง
กำกับโดย: จอง ฮอน-ซู
แสดงนำ: คิม จี-อึน พัก โซโลมอน ยัง ฮเย-จี คิม โฮ-ยอง
ดนตรีโดย: จอง ซึง-ฮยอน
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 24
การผลิต
ผู้จัดละคร: อัน จี-ฮุน(CP ชเว ซึง-ออป คัง โบ-ยุน
ควบคุมงานสร้าง: อี ด็อก-แจ อี คยอง-ซอน อี ว็อน-ซ็อก ชเว ซอน-มี ชิน จอน-ซู จอง ฮี-ซ็อก ฮง ซึง-ชอล
กำกับภาพ: ซ็อก-มิน อี แจ-ย็อง
ลำดับภาพ: แบค อึน-จา อิม ชิน-มิ
ความยาวตอน: 30 นาที
บริษัทผู้ผลิต: Studio X+U Studio Vplus Co. Ltd. Higround [ko]
ออกอากาศ
สถานีโทรทัศน์: U+ Mobile TV
ออกอากาศ: 5 กุมภาพันธ์ ค.ศ. 2024 (2024-02-05) – 14 มีนาคม ค.ศ. 2024 (2024-03-14)
สวิตช์รัก สลับร่าง (เกาหลี: 브랜딩 인 성수동) เป็นซีรีส์โรแมนติกระทึกขวัญแนวโรแมนติกของเกาหลีใต้ปี 2024 สร้างโดย ชเว ซอน-มี กำกับโดย ชเว ซอน-มี และเขียนบทโดย ชเว ซอน-มี และ จอน ซอน-ยอง กำกับโดย จอง ฮอน-ซู และนำแสดงโดย คิม จี-อึน,พัก โซโลมอน,ยัง ฮเย-จี และคิม โฮ-ยอง เผยแพร่บน U+ Mobile TV ตั้งแต่วันที่ 5 กุมภาพันธ์ ถึง 14 มีนาคม พ.ศ. 2567 นอกจากนี้ยังมีบริการสตรีมมิ่ง บน Lemino ในญี่ปุ่นและ Viki และ Viu ในบางภูมิภาค
เรื่องย่อ

บอกเล่าเรื่องราวของคัง นา-อน (คิม จี-อึน) หัวหน้าฝ่ายการตลาดบริษัทยูนิคอร์นมาร์เกตติ้ง เป็นสาวเก่งมุ่งมั่นมีความรับผิดชอบ ประสบความสำเร็จในทุกโปรเจกต์ที่ได้รับมอบหมาย แต่มีศัตรูเยอะเพราะเป็นคนขี้โมโห หงุดหงิดง่าย เครียดอยู่เสมอ วันหนึ่งได้เจอกับ ซอ อึน-โฮ (พัก โซโลมอน) หนุ่มรุ่นน้องในมหาวิทยาลัยที่มาเป็นเด็กฝึกงานในบริษัท เพราะประทับใจการบรรยายเรื่องการตลาดของเธอในอดีต ชีวิตของเธอก็ต้องเปลี่ยนไป เพราะทัศนคติที่แตกต่างกันของทั้งคู่ นาอนพร้อมทำทุกอย่างเพื่อประสบความสำเร็จโดยไม่คำนึงถึงความถูกต้อง แต่อึนโฮอยากทำการตลาดที่ดี มีคุณธรรม โชคชะตาส่งให้ทั้งสองสลับร่างกันเมื่อพวกเขาเผลอจูบกันโดยบังเอิญ
นักแสดง > นักแสดงหลัก

คิม จี-อึน รับบทเป็น คัง นา-ออน
พัก โซโลมอน รับบทเป็น โซ อึน-โฮ
ยัง ฮเย-จี รับบทเป็น โด ยู-มี
การผลิต

ผลิตและวางแผนโดย Studio X+U แผนกการผลิตเนื้อหาของ LG Uplus พร้อมด้วย Studio Vplus และ Higround [ko] ในฐานะผู้อำนวยการสร้างร่วม สร้างโดย ชเว ซอน-มีกำกับโดย จอง ฮอน-ซูและร่วมเขียนบทโดย ชเว ซอน-มี และ จอน ซอน-ยอง
การผลิต > การยืนยันนักแสดง

คิม จี-อึน  และ พัก โซโลมอน ได้รับการยืนยันว่าเป็นนักแสดงหลักของซีรีส์นี้  ต่อมา ยางฮเยจิ และคิมโฮยังถูกเพิ่มเข้าไปในรายการหลัก
การผลิต > เพลงประกอบ

รายชื่อนักร้อง OST ของเรื่องนี้ประกอบด้วย พัง เย-ดัม, Yoo Sung-eun, Mrch, Yoo Yeon-jung คอสมิกเกิลส์ , The Bain Choi Bo-hoon และ Bora เชอร์รีบุลเลต ได้รับการเผยแพร่ผ่าน บริษัทผู้ผลิต OST Vlending Co., Ltd. และบัญชีโซเชียลมีเดียของ Studio X+U รวมถึงเสียงร้องที่หลากหลายและศิลปินที่สดใหม่และอินเทรนด์ ดึงดูดความคาดหวังจากแฟนเพลงและละครแม้กระทั่งก่อนออกอากาศซีรีส์
ออกอากาศ

Studio X+U ได้ยืนยันว่าวันฉายจะเป็นวันที่ 5 กุมภาพันธ์ 2024 และแต่ละตอนจะเผยแพร่ทุกวันจันทร์ถึงพฤหัสบดี นอกจากนี้ยังสามารถสตรีมบนแพลตฟอร์ม OTT เช่น Viki ใน 190 ประเทศ,สตรีมใน Lemino ในประเทศญี่ปุ่น และ Viu ในอีก 16 ประเทศ
เพลงประกอบต้นฉบับ > ส่วนที่ 1

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "On My Hill" | Kim Ho-kyung | Jung Seung-hyun Park Tae-hyun | U Sung-eun | 3:16 |
| 2. | "On My Hill" (Inst.) |   | Jung Seung-hyun Park Tae-hyun |   | 3:16 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:32 |
เพลงประกอบต้นฉบับ > ส่วนที่ 2

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Lemon" | Kim Ho-kyung | Jung Seung-hyun Park Tae-hyun | Yoo Yeon-jung (WJSN) | 3:52 |
| 2. | "Lemon" (Inst.) |   | Jung Seung-hyun Park Tae-hyun |   | 3:52 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:44 |
เพลงประกอบต้นฉบับ > ส่วนที่ 3

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "My All" (나의 낮과 밤이 너라서) | Kim Ho-kyung | Jung Seung-hyun Park Tae-hyun | Bang Ye-dam | 3:14 |
| 2. | "My All" (나의 낮과 밤이 너라서; Inst.) |   | Jung Seung-hyun Park Tae-hyun |   | 3:14 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:28 |
เพลงประกอบต้นฉบับ > ตอนที่ 4

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Breaking Rocks" | Kim Ho-kyung | Jung Seung-hyun Park Tae-hyun | The Vane | 2:54 |
| 2. | "Breaking Rocks" (Inst.) |   | Jung Seung-hyun Park Tae-hyun |   | 2:54 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 5:48 |
เพลงประกอบต้นฉบับ > ตอนที่ 5

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Star" (함께 띄운 별) | Kim Ho-kyung | Jung Seung-hyun Park Tae-hyun | Bora (Cherry Bullet) | 3:27 |
| 2. | "Star" (함께 띄운 별; Inst.) |   | Jung Seung-hyun Park Tae-hyun |   | 3:27 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:54 |
เพลงประกอบต้นฉบับ > ตอนที่ 6

| ลำดับ | ชื่อเพลง | เนื้อเพลง | ทำนอง | Artist | ยาว |
| --- | --- | --- | --- | --- | --- |
| 1. | "Only for You" (너로부터야) | Kim Ho-kyung | Jung Seung-hyun Park Tae-hyun | Mrch | 3:38 |
| 2. | "Only for You" (너로부터야; Inst.) |   | Jung Seung-hyun Park Tae-hyun |   | 3:38 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:16 |
แหล่งข้อมูลอื่น

เว็บไซต์ทางการ  (ในภาษาเกาหลีและอังกฤษ)
สวิตช์รัก สลับร่าง ที่อินเทอร์เน็ตมูวีเดตาเบส
สวิตช์รัก สลับร่าง ที่ฮันซีเนมา
เฟยผิน

ภาพพระมเหสีและพระสนมตอนกลางของราชวงศ์ถัง
มเหสีชายา หรือ เฟยผิน (จีน: 妃嫔; พินอิน: fēi pín) หมายถึง พระมเหสีและพระสนมในจักรพรรดิ รวมถึงพระชายาหรือหม่อมห้ามในหวงไท่จื่อ (皇太子), ชินอ๋อง (亲王), ซื่อจื่อ (世子), จวิ้นอ๋อง (郡王), เจ้าชาย (皇子)
เฟย ดั้งเดิมหมายถึง คู่สมรส ซึ่งในยุคจีนโบราณ เฟยหมายถึงพระอัครมเหสี ของพระเจ้าแผ่นดินและโอรสสวรรค์ ต่อมาเมื่อจักรพรรดิฉินสื่อ สถาปนาจักรวรรดิฉิน ได้มีการสถาปนาพระราชอิสริยยศจักรพรรดินี (皇后) ขึ้นที่พระอัครมเหสี ทำให้เฟยกลายเป็นฐานันดรศักดิ์สำหรับพระมเหสี
ธรรมเนียมราชวงศ์สุย และราชวงศ์ถัง พระมเหสีในจักรพรรดิเรียกว่า "เฟย" เช่น "กุ้ยเฟย" (贵妃), "ซูเฟย" (淑妃), "เต๋อเฟย" (德妃), "เสียนเฟย" (贤妃) เป็นต้น
อีกทั้งพระชายาในหวงไท่จื่อ (皇太子), ชินอ๋อง (亲王), ซื่อจื่อ (世子), จวิ้นอ๋อง (郡王) ก็เรียกว่า "เฟย" เช่น ชินอ๋อง (亲王), จวิ้นอ๋อง (郡王) มีพระชายาเอกหรือพระอัครชายา เรียกว่า หวังเฟย (王妃) และพระชายาหรือพระชายารอง เรียกว่า เช่อเฟย (侧妃)
อธิบายคำศัพท์

"เฟย" (妃) เดิมหมายถึง "คู่สมรส" ซึ่งใช้เรียกพระชายาของพระบรมวงศานุวงศ์ชาย รวมถึง พระมเหสีของจักรพรรดิด้วย
"ผิน" (嫔) เดิมหมายถึง "การอภิเษกสมรสของพระราชธิดาในจักรพรรดิ" ต่อมาได้กลายเป็นฐานันดรศักดิ์สำหรับพระราชชายาของจักรพรรดิ
แหล่งข้อมูล

唐朝白居易所作《长恨歌》
ทนายพันวอน

| ทนายพันวอน |
| --- | --- |


ฮันกึล: 천원짜리 변호사
ฮันจา: 千元짜리 辯護士
อาร์อาร์: Cheonwonjjari Byeonhosa 
ตรงตัว: ทนายความหนึ่งพันวอน
 
แนว: ดรามากฎหมาย
สร้างโดย: อี กวาง-ซุน
บทประพันธ์: ชเว ซู-จิน ชเว ชัง-ฮวัน
กำกับโดย: คิม แจ-ฮยุน ชิน จุง-ฮุน
แสดงนำ:   นัมกุง มิน  คิม จี-อึน 
ดนตรีโดย: คิม ซึง-ยุล
ประเทศแหล่งกำเนิด: ประเทศเกาหลีใต้
ภาษาต้นฉบับ: เกาหลี
จำนวนตอน: 12
การผลิต
ผู้จัดละคร: คิม กย็อง-ซุน
ควบคุมงานสร้าง: ซอ กยุน คิม จ็อล-โฮ
กล้อง: กล้องเดี่ยว
ความยาวตอน: 70 นาที
บริษัทผู้ผลิต: สตูดิโอเอส (เอสบีเอส)
ระบบภาพ: UHD TV
ระบบเสียง: ดอลบีดิจิทัล
ออกอากาศ
สถานีโทรทัศน์: เอสบีเอสทีวี
ออกอากาศ: 23 กันยายน ค.ศ. 2022 (2022-09-23) – 11 พฤศจิกายน ค.ศ. 2022 (2022-11-11)
ทนายพันวอน (เกาหลี: 천원짜리 변호사) เป็นละครชุดทางโทรทัศน์เกาหลีใต้ บทละครชุดได้รับรางวัลชนะเลิศที่งานประกวดบทประพันธ์เอสบีเอส 2015 โดย ชเว ซู-จิน และ ชเว ชัง-ฮวัน ออกอากาศทางเอสบีเอสทีวี ตั้งแต่วันที่ 23 กันยายน ค.ศ. 2022 ทุกวันศุกร์และวันเสาร์ เวลา 22:00 น. (ตามเวลาท้องถิ่น) นำแสดงโดย นัมกุง มิน และ คิม จี-อึน ละครชุดเล่าเรื่องของทนายความที่มากความสามารถแต่เรียกค่าทนายเพียงแค่ 1,000 วอน
นักแสดง > ตัวละครหลัก

นัมกุง มิน แสดงเป็น ชุน จี-ฮุน
คิม จี-อึน แสดงเป็น แพค มา-รี
พัก จิน-อู แสดงเป็น ซา มา-จัง
ชเว แด-ฮุน แสดงเป็น ซอ มิน-ฮยุก
อี ด็อก-ฮวา แสดงเป็น แพค ฮยุน-โม
การผลิต

ฝ่ายละครโทรทัศน์ของเอสบีเอส สตูดิโอเอส เป็นผู้วางแผนและผลิตละครชุด ในวันที่ 18 สิงหาคม ค.ศ. 2022 มีการเผยแพร่ภาพการอ่านบท
นัมกุง มิน และ คิม จี-อึน เคยทำงานร่วมกันใน หมอในเรือนจำ (Doctor Prisoner) ทั้งสองยังอีกทั้งเคยร่วมงานกับ พัก จิน-อู ใน เดอะเวล (The Veil)
ซาวด์แทร็กต้นฉบับ > ตอน 1

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Get in Line" (줄서) | J.SEASON BC3000 Kim Hyun-jun | J.SEASON BC3000 Kim Hyun-jun | DinDin | 3:10 |
| 2. | "Get in Line" (줄서; Inst.) |   | J.SEASON BC3000 Kim Hyun-jun |   | 3:10 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:20 |
ซาวด์แทร็กต้นฉบับ > ตอน 2

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Solomon" (솔로몬) | Koonta | Koonta J.SEASON BC3000 | Koonta | 3:20 |
| 2. | "Solomon" (솔로몬; Inst.) |   | Koonta J.SEASON BC3000 |   | 3:20 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:40 |
ซาวด์แทร็กต้นฉบับ > ตอน 3

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Day and Day" (또 하루는) | Lee Su-yeon | KOOW | Kang Heo Dalim | 3:59 |
| 2. | "Day and Day" (또 하루는; Inst.) |   | KOOW |   | 3:59 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:58 |
ซาวด์แทร็กต้นฉบับ > ตอน 4

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "1000won Lawyer" (천원짜리 변호사) | Kim Seong-yul | Kim Seong-yul | Kim Kyung-ho | 2:10 |
| 2. | "1000won Lawyer" (천원짜리 변호사; Inst.) |   | Kim Seong-yul |   | 2:10 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 4:20 |
ซาวด์แทร็กต้นฉบับ > ตอน 5

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Wadadada" (와다다다) | Tiger JK | Tiger JK J.SEASON BC3000 Kim Hyun-jun | Tiger JK | 2:42 |
| 2. | "Wadadada" (와다다다; Inst.) |   | Tiger JK J.SEASON BC3000 Kim Hyun-jun |   | 2:42 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 5:25 |
การรับชม

| ฤดูกาล | ฤดูกาล | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 10 | ตอนที่> 11 | ตอนที่> 12 | เฉลี่ย |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 1.505 | 1.602 | 2.279 | 2.288 | 2.805 | 2.502 | 2.626 | 2.785 | 2.933 | 2.711 | 2.729 | 2.860 | 2.469 |
วัดผลผู้ชมทั่วประเทศโดยนีลเซ็นโคเรีย
| ตอน> ตอน.ตอน | วันออกอากาศ> วันออกอากาศ.วันออกอากาศ | ส่วนแบ่งผู้ชมเฉลี่ย> นีลเส็นเกาหลี.ทั่วประเทศ | ส่วนแบ่งผู้ชมเฉลี่ย> นีลเส็นเกาหลี.โซล | ส่วนแบ่งผู้ชมเฉลี่ย> TNmS.ทั่วประเทศ |  |
| --- | --- | --- | --- | --- | --- |
| 1 | 23 กันยายน ค.ศ. 2022 | 8.2% (ที่ 4) | 8.8% (ที่ 3) | 6.9% (ที่ 9) |  |
| 2 | 24 กันยายน ค.ศ. 2022 | 8.5% (ที่ 2) | 8.8% (ที่ 2) | 7.8% (ที่ 3) |  |
| 3 | 30 กันยายน ค.ศ. 2022 | 12.9% (ที่ 3) | 13.5% (ที่ 2) | N/A |  |
| 4 | 1 ตุลาคม ค.ศ. 2022 | 12.0% (ที่ 2) | 12.6% (ที่ 2) | 9.5% (ที่ 2) |  |
| 5 | 7 ตุลาคม ค.ศ. 2022 | 14.9% (ที่ 2) | 15.1% (ที่ 1) | 12.0% (ที่ 3) |  |
| 6 | 8 ตุลาคม ค.ศ. 2022 | 13.4% (ที่ 2) | 13.6% (ที่ 2) | 11.3% (ที่ 2) |  |
| 7 | 14 ตุลาคม ค.ศ. 2022 | 14.5% (ที่ 1) | 14.6% (ที่ 1) | 11.4% (ที่ 3) |  |
| 8 | 15 ตุลาคม ค.ศ. 2022 | 15.0% (ที่ 2) | 15.6% (ที่ 2) | 11.3% (ที่ 2) |  |
| 9 | 22 ตุลาคม ค.ศ. 2022 | 14.6% (ที่ 2) | 15.1% (ที่ 2) | 11.0% (ที่ 2) |  |
| 10 | 29 ตุลาคม ค.ศ. 2022 | 13.7% (ที่ 2) | 14.1% (ที่ 2) | 10.7% (ที่ 2) |  |
| 11 | 5 พฤศจิกายน ค.ศ. 2022 |  |  |  |  |
| 12 | 6 พฤศจิกายน ค.ศ. 2022 |  |  |  |  |
| เฉลี่ย | เฉลี่ย | — | — | — |  |
 จากตารางด้านบน ตัวเลขสีน้ำเงิน แสดงเรตติงต่ำสุด และ ตัวเลขสีแดง แสดงเรตติงสูงสุด  N/A แสดงเรตติงที่ไม่มีการเผยแพร่
แหล่งข้อมูลอื่น

เว็บไซต์ทางการ (ในภาษาเกาหลี)
ทนายพันวอน ที่อินเทอร์เน็ตมูวีเดตาเบส
One Dollar Lawyer at Daum (ในภาษาเกาหลี)